**ŞIRURI DE COCOARE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŞIRURI DE COCOARE

Trec şiruri lunge de cocoare,

Eterne V-uri călătoare,

Ameţitoare.

Inevitabilul lor zbor,

Uriaş exod peste ocean,

Bate în fiecare an,

Egal, solemn, întristător,

Sfârşitul verii, poleit

Cu aur în văzduh topit

Necontenit.

De vrăjitorul ars pe rug.

Un vrăjitor de care fug

Limbile focului ceresc.

Clopotniţe se năruiesc

Ereticilor la picioare.

Duruitoare.

Măreţe şi zguduitoare.

Iubirea mea de zei s-a stins.

Nebună, toamna m-a cuprins

Uitând că te iubesc nespus.

Nu vreau să fiu de ploi supus.

Eu sunt îndrăgostit de soare.

Răscolitoare,

Ziua m-apropie de tine.

Izvor cu unde cristaline.

Numai din glasul tău îl sorb.

Am fost atâta vreme orb!

Erai

Minunea, gura mea de rai,

Ecoul de nemărginire,

Absconsa mea închipuire,

Iubire.